Horario de verano

L'horario de verano u horario d'estiu (tamién clamato DST - daylight savings time - u horario d'estalvio de luz diurna) ye o tiempo local que un país adopta ta una determinata parti de l'anyo y que cheneralment pende en adhibir una hora a lo suyo horario oficial (u Horario d'hibierno). Asinas, a sobén o reloch s'adelanta una hora a prencipios d'a primavera y se rezaga ixa mesma hora en agüerro. Encara que o sistema ya yera conoixito en l'antiguidat, estió Benjamin Franklin o primer personache moderno en proponer-lo, proposición que continó en 1907 William Willett. Sindembargo, o suyo primer emplego oficial fue en 1916, mientres a Primera Guerra Mundial, ta reducir o consumo de carbón.

Dende ixas envueltas, bellos países emplegan iste horario, encara que tamién bi ha muitas criticas a o suyo emplego. En l'anyo 2022 lo cambio d'horario en verano s'utilizaba en a mayor parte de Estaus Unius, Canadá, en a francha d'a muga en o norte de Mexico, Europa (a excepción de Rusia, Belarrusia y Islandia), Chile, Paraguay, Cuba, Bahamas, Haití y cualques países de Oceanía. En a resta d'o mundo, la mayoría d'os países no fan uso.

Categoría:Tiempo